70.  HVIEZDOSLAVOV KUBÍN
obvodné a okresné kolá  v umeleckom prednese poézie a prózy

regionálna súťaž  divadiel poézie a  detských recitačných kolektívov

========================================================

                                             P r o p o z í c i e
Vyhlasovateľ: 
Národné osvetové centrum Bratislava
Organizátor:
Kysucké kultúrne stredisko v Čadci

Žilinský samosprávny kraj

Spoluorganizátori:

Centrum voľného času  Čadca
Dom kultúry v Čadci  
Mesto Turzovka

Mesto Krásno nad Kysucou

Základná umelecká škola  Kysucké Nové Mesto

Prihlasovanie do súťaže samostatne prostredníctvom elektronického formulára na webovej stránke Národného osvetového centra: http://www.nocka.sk/chcemsaprihlasit
Prihlasovanie na 70. Hviezdoslavov Kubín do 31. januára 2024!!!
• To znamená, že každá škola si musí prihlásiť všetkých recitátorov, ktorí budú postupovať zo školského kola do obvodného cez stránku Národného osvetového centra. 
• ŠKOLSKÉ KOLÁ  JE ŠKOLA POVINNÁ USKUTOČNIŤ DO KONCA JANUÁRA 2024 ! ! ! 
• OBVODNÉ KOLÁ JE KYSUCKÉ KULTÚRNE STREDISKO V ČADCI  POVINNÉ USKUTOČNIŤ  DO 29. FEBRUÁRA 2024 A OKRESNÉ KOLO DO 27. MARCA 2024. 

•  Elektronické prihlasovanie cez NOC-ku platí aj pre recitátorov stredných  škôl a detské recitačné kolektívy.  Nakoľko pre nich sa neuskutočňujú obvodné kolá iba okresné, je nutné zasielať prihlášky 
                                    do 29. februára 2024!!! 

TERMÍNY KONANIA SÚŤAŽE:
●  Obvodné kolá  v umeleckom prednese poézie a prózy pre I. – III. kategóriu:   

5. február 2024 /pondelok/ o 8.00 h. - obvod Turzovka -  Kultúrny dom R. Jašíka Turzovka

7. február 2024 /streda/ o 8.00 h. - obvod Čadca  - Dom  kultúry v Čadci
9. február 2024 /piatok/ o 8.00 h. - obvod Krásno - Kultúrny dom  Krásno nad                                                                                                   Kysucou
●  Okresné kolo  v umeleckom prednese poézie a prózy pre IV. kategóriu pre /okres Kysucké Nové Mesto/:    
18. marec  2024  /pondelok/  o  8.30 hod. – Základná umelecká škola  

                                                                          Kysucké  Nové  Mesto 

●  Okresné kolá   v umeleckom prednese poézie a prózy pre I. – V. kategóriu  / okres ČADCA/ :  
11. marec 2024 /pondelok/  o 8.30 h.  /I. - III.kategória/ - Dom kultúry v Čadci
19. marec 2024 /utorok/  o 8.30 h. /IV.-V.  kategória/ - Dom kultúry v Čadci   
22. marec 2024 /piatok/  o 9.00 h.  -  Regionálna súťažná prehliadka detských recitačných kolektívov  a divadiel poézie  SLOVÁ, HRA  A MY  -  Dom kultúry v Čadci.
                                                                                                                                                                                                                                                                                                                                                Poslanie súťaže:
●  Prispievať  k vyhľadávaniu talentovaných a nadaných žiakov a študentov v oblasti     umeleckého slova, viesť  ich k samostatnej tvorivej činnosti, upevňovať ich záujem o sebavzdelávanie, prispievať k účelnému a efektívnemu využívaniu voľného času mladých   
●  Kultivovať jazyk, reč, zmysel pre rytmus  a pestovať si vzťah ku kultúrnej a umeleckej
     hodnote slova      
●  Spoznávať literárne hodnoty a zoznamovať s nimi užšiu verejnosť
●  Umožňovať pedagogickým pracovníkom využívať poznatky zo súťaže na skvalitnenie

     výchovno-vzdelávacieho procesu detí a mládeže v predmetoch slovenský jazyk    

     a literatúra, estetická výchova  

●  Rozširovať a prehlbovať v súťažiacich literárne poznanie, tvorivosť

●  Vytvárať možnosť prezentácie, vzájomnej konfrontácie a inšpirácie pre všetkých 

     záujemcov o túto činnosť prostredníctvom prehliadok, odborných seminárov, hodnotiacich

     diskusií a iných foriem vzdelávacích podujatí.

Podmienky súťaže /zásady účasti/:

●  Súťaž je viacstupňová, môže sa jej zúčastniť každý neprofesionálny recitátor, záujemca o umelecký prednes a neprofesionálne kolektívy, ktoré inscenujú literárne texty. 
●  Jednotlivci začínajú súťaž v základnom resp. školskom kole,  kolektívy sa prihlasujú u organizátorov regionálnej súťaže. 
●  Každá základná škola vysiela do  obvodného kola  len víťazov jednotlivých kategórií /maximálne 6 recitátorov/. 
●  Do  okresného  kola postupujú prví dvaja recitátori I. – III. kategórie z obvodných  kôl.
Vo  IV. kategórii postupujú do  okresného  kola  prví traja recitátori v poézii i próze zo školského kola  /pre túto kategóriu sa obvodné  kolá nekonajú/.  
●  Recitátor prechádza všetkými stupňami súťaže s tým istým textom a je povinný prednášať text naspamäť.
●  Recitátori, ktorí sa zúčastnili  krajskej súťaže VAJANSKÉHO MARTIN 2023, začínajú súťažiť v roku  2024 v okresnej  súťaži, ale ak nemenia vekovú súťažnú kategóriu!
●  Recitátori, ktorí sa zúčastnili  celoslovenskej prehliadky HVIEZDOSLAVOV KUBÍN 2023, postupujú v roku 2024  priamo do  krajskej súťaže,  ak nemenia vekovú súťažnú  kategóriu!
● V prípade zmeny vekovej súťažnej kategórie, začínajú súťaž v základných, resp. školských kolách.
Súťaž jednotlivcov

Vo všetkých kategóriách sa súťaží osobitne v prednese poézie a osobitne v prednese

prózy.

Umelecký prednes detí:

I. kategória

• žiaci 2. – 4. ročníka základných škôl a žiaci základných umeleckých škôl vo

veku 7 – 10 rokov,

• umelecký prednes poézie minimálne 2 minúty a maximálne 5 minút,
• umelecký prednes prózy minimálne 2 minúty a maximálne 5 minút.
II. kategória

• žiaci 5. – 6. ročníka základných škôl a prímy (1. ročníka) osemročných

gymnázií a žiaci základných umeleckých škôl vo veku 10 – 12 rokov,

• umelecký prednes poézie minimálne 3 minúty maximálne 5 minút,
• umelecký prednes prózy minimálne 3 minúty maximálne 6 minút.
III. kategória

• žiaci 7. – 9. ročníka základných škôl a sekundy, tercie, kvarty (2. – 4. ročníka)

osemročných gymnázií a žiaci základných umeleckých škôl vo veku 12 – 15

rokov,

• umelecký prednes poézie minimálne 3 minúty a maximálne 7 minút,
• umelecký prednes prózy minimálne 3 minúty a maximálne 8 minút.

Umelecký prednes mládeže:

IV. kategória

• žiaci 1. – 4. ročníka stredných škôl, 5. – 8. ročníka osemročných gymnázií

a žiaci bilingválnych gymnázií a ostatná nevysokoškolská mládež do 19

rokov vrátane /záväznosť vekovej hranice je platná k termínu súťaže základného, resp. východiskového kola/,

• umelecký prednes poézie minimálne 3 minúty a maximálne 8 minút,

• umelecký prednes prózy minimálne 3 minúty a maximálne 10 minút.
Umelecký prednes dospelých:

V. kategória

• študenti vysokých škôl bez ohľadu na vek, žiaci 5. – 6. ročníka konzervatórií

a dospelí od 20 rokov,

• umelecký prednes poézie minimálne 3 minúty a maximálne 8 minút,

• umelecký prednes prózy minimálne 3 minúty a maximálne 10 minút.
Súťaž kolektívov

I. kategória

• detské recitačné kolektívy a divadlá poézie,

• vek účinkujúcich členov súboru do 15 rokov.

II. kategória

• divadlá poézie a recitačné kolektívy mládeže a dospelých,

• vek účinkujúcich členov súboru nad 15 rokov.
Hodnotenie súťaže /kritériá  hodnotenia/:
Súťaž na každom stupni hodnotí odborná porota, ktorá má  troch členov v obvodnom kole a päť členov v okresnom kole. Menuje ju riaditeľka Kysuckého kultúrneho strediska v Čadci. 

Súčasťou každého stupňa súťaže sú odborné semináre, ktoré sa sústreďujú na hodnotenie úrovne prednesov a inscenácií kolektívov formou diskusie tvorcov s členmi odbornej poroty.

Recitátori jednotlivých kategórií a recitačný kolektív, ktorí sa umiestnili na 1. mieste postupujú na krajskú súťaž Vajanského Martin do Martina.
Odborná porota má právo neodporučiť na postup prednes v niektorej kategórii.

Odborná porota môže niektoré miesta neudeliť alebo udeliť viacnásobne, okrem l. miesta, ktoré môže byť udelené maximálne jedno. 
Ocenenia:
Odborná porota po vyhodnotení jednotlivých súťažiacich  určí poradie troch miest  v každej kategórii. Ocenení jednotlivci získajú v obvodnej súťaži  diplom a v okresnej   súťaži  získajú jednotlivci aj kolektívy diplom a vecnú cenu.
Finančné zabezpečenie:
Cestovné účastníkom súťaže nepreplácame.

Ostatné náklady spojené so súťažou hradí Kysucké kultúrne stredisko v Čadci a Centrum voľného času v Čadci.
                                                    Kontakt – bližšie informácie:

Miroslava Boháčiková
manažér pre umelecký prednes a divadlo 
041/4331250, 0903 535 510
e-mail: miroslava.bohacikova@vuczilina.sk
www.kulturnekysuce.sk
Kritériá hodnotenia
1. Dramaturgická príprava predlohy
· vhodnosť výberu textu podľa veku a typu recitátora

· myšlienková a umelecká náročnosť predlohy

· originalita a objavnosť predlohy

· správne pochopenie obsahu a zmyslu textu

· rozbor, členenie a úprava predlohy

· vystihnutie žánrových a štýlových osobitostí textu

· aktuálny výklad recitovaného textu

2. Tvorivosť a osobnostný prístup recitátora

· schopnosť vnútorného videnia a cítenia recitátora

· schopnosť vytvorenia vzťahu, názoru a postoja k textu

· hlasová a rečová technika recitátora

· originalita a kultivovanosť rečového prejavu a vystupovania

· tvorivá práca s recitátorskými výrazovými prostriedkami

· funkčnosť použitia slovných a mimoslovných prostriedkov

· výstavba, gradácia a pointovanie prednesu

· miera rozumovej a citovej účasti na prednese

3. Pôsobivosť prednesu na poslucháča

· kontakt s poslucháčom a zacielenosť naňho

· presvedčivosť interpretácie

· pôsobenie recitátora ako osobnosti

· originálnosť recitátora a jeho výkonu
· dodržanie časového limitu

Hodnotiace kritériá recitačných kolektívov a divadiel poézie

1. Dramaturgia

· vhodnosť témy a predlohy pre kolektív 

· vek, 

· sociálne a kultúrne zázemie, 

· špecifickosť kolektívu

· myšlienková a umelecká náročnosť predlohy

· originalita, novosť a objavnosť predlohy

· spracovanie literárnej predlohy do scenára 

· rešpektovanie témy, formy a špecifickosti literárnej predlohy, 

· vystihnutie obsahových, žánrových a štýlových osobitostí textu, 

· vystihnutie aktuálnosti obrazov, myšlienok či formy textu,

· členenie na party, 

· uplatnenie dramatických zákonitostí pri tvorbe scenára, 

· harmónia literárnosti a dramatickosti v scenári

· pochopenie obsahu a zmyslu predlohy a scenára

· aktuálnosť predlohy a scenára

· dramaturgické a pedagogické zámery a ciele, ich naplnenie v scenári

2. Javiskové stvárnenie

· jasnosť a cieľ režijnej koncepcie

· zreteľnosť myšlienkovo-poetických rovín a javiskových obrazov

· členenie, charakter výstavby a tempo rytmus inscenácie

· hlasová a výrazová úroveň interpretov

· technika hlasu a reči jednotlivcov a zboru

· čistota, výraz, plastickosť sólových interpretov a zboru

· charakteristika, vzťahy, funkcie jednotlivcov a zboru

· tempo, rytmus, kompaktnosť interpretačného kolektívu
· zvukové a hudobné spracovanie inscenácie
·  výber zvukových a hudobných prvkov a ich funkčnosť

·  výber hudby a jej funkčnosť

·  zvukovo-rytmická, spevácka, zborová a hudobná interpretácia
· pohybové, prípadne choreografické spracovanie inscenácie

· charakter, cieľ, funkčnosť, nápaditosť pohybu a choreografie vo vzťahu k téme a dramaturgicko-režijnému cieľu

· pohybová úroveň a technika interpretov, prevedenie javiskových a choreografických foriem

· výtvarné spracovanie inscenácie

· výber, charakter a funkčnosť hmotného (výtvarného) materiálu vo vzťahu k téme, scenáru a dramaturgicko-režijnej koncepcii

· estetika farieb a tvarov v kostýmovaní a scénografii, výtvarný štýl inscenácie

· pohyb výtvarného materiálu na scéne, jeho funkčnosť, obrazotvornosť a technická presnosť

· koexistencia a súhra všetkých javiskových zložiek

3. Zameranosť na diváka

· komunikatívnosť inscenácie s divákom

· súhra slovného, poetického a dramatického v inscenácii

· originálnosť a jedinečnosť inscenácie

.


